સાંખ્યના પ્રણેતા કપિલ મુની હતા તે સાચી વાત છે. વેદાંત આમ તો ઉપનિષદનો સાર છે. અને પ્રસ્થાનત્રયીમાં ઉપનિષદો, બ્રહ્મસૂત્ર અને ભગવદગીતાનો સમાવેશ કરવામાં આવ્યો છે. બ્રહ્મસૂત્રના પ્રણેતા વેદવ્યાસજી છે. વેદના અસંખ્ય શ્લોકો કે જેનું જુદા જુદા ઋષિઓએ દર્શન કર્યુ હતુ તે વેરવિખેર અનેક જગ્યાએ પથરાયેલા પડ્યા હતા. વેદવ્યાસજીએ તેને સુગ્રથિત કરીને તેને મુખ્ય ચાર વેદમાં વિભાજીત કર્યાં. વળી આ વેદમાં મુખ્ય ત્રણ પ્રકારના કાંડ આવે છે. ૧.કર્મકાંડ ૨.ઉપાસના કાંડ અને ૩. જ્ઞાન કાંડ. તેમાંથી આ જ્ઞાનકાંડને વેદાંત પણ કહેવામાં આવે છે. આપની વાત સાચી છે તેમનો પ્રચાર પ્રસાર શંકરાચાર્યજીએ કર્યો. અને વેદવ્યાસજીએ તેમનો અધિકાર છે કે કેમ તે જાણવા માટે પરીક્ષા પણ કરી હતી. અને આ પરિક્ષામાં સફળ થયા પછી તેમના માત્ર ૧૬ વર્ષના અલ્પ આયુ માં સ્પેશિયલ ક્વોટા દ્વારા બીજા ૧૬ વર્ષ ઉમેરાવી આપ્યા હતા.